cyanic-selkie/wikianc huggingface dataset:
কল্যাণী শিল্পাঞ্চল রেলওয়ে স্টেশন
পরিকাঠাম
স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। কল্যাণী শিল্পাঞ্চল রেলওয়ে স্টেশনে ১ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
কল্যাণী শিল্পাঞ্চল রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
কল্যাণী শিল্পাঞ্চল রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫ সালে এই রেলপথে বৈদ্যুতীকরণের কাজ সম্পূর্ণ হয়েছিল। অন্তর্গত কল্যাণী-সীমান্ত শাখার বৈদ্যুতীকরণের কাজ সম্পূর্ণ হয়েছিল ১৯৭৯ সালে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
কল্যাণী শিল্পাঞ্চল রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
কলঘাটগি
কলঘাটগি (Kalghatgi) ভারতের কর্ণাটক রাজ্যের ধারওয়াড় জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৩৬ মিটার (১৭৫৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কলঘাটগি শহরের জনসংখ্যা হল ১৪,৬৭৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কলঘাটগি এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
সাউথ ক্যালকাটা ল কলেজ
দক্ষিণ কলকাতা আইন কলেজ (South Calcutta Law College) পশ্চিমবঙ্গের কলকাতায় আইন বিষয়ক শিক্ষা প্রদানকারী একটি কলেজ। এটি ১৯৭০ সালে প্রতিষ্ঠিত হয়েছিল এবং পাঁচ বছরের সমন্বিত আইনবিদ্যায় স্নাতক (বিএ/এলএল) ডিগ্রী প্রদান করে। কলেজটি কলকাতা বিশ্ববিদ্যালয়ের অধিভুক্ত।
র‍্যাঙ্কিং
দক্ষিণ কলকাতা আইন কলেজ ইন্ডিয়া টুডে দ্বারা ভারতের শ্রেষ্ঠ আইন কলেজের র‍্যাঙ্কিং-এ ৩৪ তম স্থান পায়।
অজ্ঞাতব্যক্তিভীতি
থাম্ব|মার্কিন যুক্তরাষ্ট্রে প্রকাশিত রাজনৈতিক কার্টুন: 'আংকেল স্যাম' জনৈক '[[চীন|চিনাম্যান'কে পদাঘাত করছেন। ঊনবিংশ শতাব্দীতে প্রকাশিত কার্টুনটি চাইনিজ এক্সক্লুজন আইনকে নির্দেশ করছে।]] অজ্ঞাতব্যক্তিভীতি হল কোন বহিরাগত বা অপরিচিত মানুষের থেকে ভয় বা অবিশ্বাস।
অজ্ঞাতব্যক্তিভীতি এবং বর্ণবাদের (racism) ভেদ না বুঝে কখনো কখনো দুটি শব্দকে অন্যটির পরিবর্তে ব্যবহার করা হয়। কারণ বহুক্ষেত্রে, একই রাষ্ট্রের লোক একই বর্ণ বা জাতির হয়। সেইজন্য, অজ্ঞাতব্যক্তিভীতিকে বহিরাগত সংস্কৃতির বিরোধ বলে মনে করে পৃথক করা হয়।
সংজ্ঞা
অজ্ঞাতব্যক্তিভীতিকে "বহিরাগতের প্রতি দৃঢ়বদ্ধভাবে থাকা ভয়" বা "অচেনার ভয়" বলা যায়। অজ্ঞাতভীতির ইংরাজী শব্দ জেনোফোবিয়া (xenophobia) এসেছে গ্রিক জেনোস (ξένος) অর্থাৎ "অপরিচিত", "বহিরাগত" এবং ফোবোস (φόβος) অর্থাৎ "ভয়"-এর থেকে।
মালয়েশিয়া
২০১৪ সালে, পেনাং রাজ্যে বিদেশিদের স্থানীয় খাবার রান্না করার উপর একটি নিষেধাজ্ঞা জারি করা হয়। খ্যাতনামা স্থানীয় রাঁধুনি রেজুয়াওয়ান ইসমাইল এই আইনের সমালোচনা করেন।
অস্ট্রেলিয়া
২০০৫ সালের ক্রোনুলা দাঙ্গা সংঘটিত হয় শ্বেতাঙ্গ ও লেবানিয় অস্ট্রেলীয়দের পরস্পরের প্রতি অবিশ্বাসপূর্ণ মনোভাবের জন্য।
দক্ষিণ আফ্রিকা
থাম্ব|২৩ এপ্রিল ২০১৫-তে জোহানেসবার্গে অজ্ঞাতব্যক্তিভীতির বিরুদ্ধে প্রতিবাদ দক্ষিণ আফ্রিকায় অজ্ঞাতব্যক্তিভীতি বর্ণভেদের যুগ এবং বর্ণভেদের পরবর্তী যুগ, উভয় সময়েই দেখা গেছে। দ্বিতীয় বুয়ার্স যুদ্ধের পর বুয়ারদের এবং ব্রিটিশদের মধ্যেকার সম্বন্ধ অধিক দুর্বল হয়ে পড়ে। অনেক গরিব আফ্রিকান ব্রিটিশদের ব্যবসায়িক স্থানসমূহ আক্রমণ করে। দক্ষিণ আফ্রিকায় সেকারণে অনেক আইন গৃহীত হয়, যেমন: "ইচ্ছুক না হওয়া" ভারতীয়দের বিতাড়ন করতে প্রণয়ন করা ১৯১৩ সালের ইমিগ্রেণ্টস্ রেগুলেশন অ্যাক্ট। টাউনশিপ ফ্র্যানচাইজি অর্ডিনেন্স অব ১৯২৪-এ ভারতীয়দেরকে মিউনিসিপাল ফ্র্যানচাইজির থেকে বঞ্চিত করতে তৈরি করা হয়েছিল।
১৯৯৪ এবং ১৯৯৫-তে জোহানেসবার্গে বিদেশীদের ওপর আক্রমণ চালানো হয়। দাবী করা হয় যে, পুলিশরা যেন বিদেশীদের তাদের দেশ থেকে বের করে দেয়। ২০০৮ এ একই স্থানে পুনরায় আক্রমণ ঘটে।  হাজার হাজার বিদেশীকে স্থান ত্যাগ করতে হয়; তাদের সম্পত্তি, বাণিজ্য প্রতিষ্ঠান এবং ঘরবাড়ি লুট করা হয়। এই আক্রমণে ৫৬ জনের মৃত্যু হয়।
২০১৫-তে, দক্ষিণ আফ্রিকায় পুনরায় অজ্ঞাতব্যক্তিভীতি সম্বন্ধীয় আক্রমণ সংঘটিত হয় জিম্বাবুয়ে থেকে আসা লোকজনের বিরুদ্ধে। জুলু রাজা গুডউইল জ্বেলিথিনি কভেকুজুলু বিদেশীদের "তল্পিতল্পা গুটিয়ে দেশ ছাড়ো" বলার পরেই এমনটা হয়। ২০ এপ্রিল ২০১৫-এর তথ্যানুযায়ী, এই ঘটনায় ৭ জনের মৃত্যু, এবং ২০০০-এরও বেশি বিদেশী স্থানচ্যুত হয়।
গাজী বুরহান উদ্দীনের মাজার
গাজী বুরহান উদ্দীনের মাজার সিলেট বিভাগের প্রথম মুসলমান বুরহান উদ্দীনের সমাধী। সিলেট শহরের দক্ষিণ পূর্ব সীমান্তে সুরমা নদী র তীরে এ মাজার অবস্থিত। সিলেট পৌরসভার আওতাধীন টুলটিকর কুশিঘাট এলাকায় গাজী বুরহান উদ্দীনের ঐতিহাসিক বাড়িতেই তার সমাধী বা মাজারের অবস্থান। শ্রীহট্ট (আধুনা সিলেট) অঞ্চলে বসবাসকারী খ্রিস্টিয় দ্বাদশ শতাব্দির প্রথম মুসলমান পরিবারের স্মৃতি বিজড়িত এ স্থানটি সিলেটের অন্যতম পূণ্য তীর্থ হিসেবে পরিচিত। তাঁর বংশধররা (তার অনুসারী শাহ সৈয়দ গোলাম হয়রত, তার মাজার জিন্দাবাজার জললারপাড়ে অবস্থিত) সিলেটের টুলটিকর এলাকার সৈয়দবাড়িতে বসবাস করেন। যাদের মধ্যে এ অঞ্চলের প্রথম ইংরেজি শিক্ষায় শিক্ষিত মরহুম সৈয়দ মজহর হোসেনে মাস্টার ,মরহুম সৈয়দ আকমল হোসেন অন্যতম । প্রাচীন শ্রীহট্টের গৌড় রাজ্যের রাজা গৌড়-গোবিন্দের অত্যাচারে নিহত গাজী বুরহান উদ্দীনের ছোট শিশু গুলজারে আলমের মাজার বা সমাধি সহ এখানে আরো কয়েকটি মাজার পরিলক্ষিত হয়। উক্ত মাজার গুলোকে কেন্দ্র করে এখানে প্রতি দিন শত শত দেশ-বিদেশী দর্শনার্থীর আগমন ঘটে।
দাউদপুর ইউনিয়ন, দক্ষিণ সুরমা
দাউদপুর ইউনিয়ন বাংলাদেশের সিলেট জেলার দক্ষিণ সুরমা উপজেলার একটি ইউনিয়ন।
দর্শনীয় স্থান
বাশ-বাগান, বেত-বাগান, সুপারি-বাগান,রাখালঠাকুর মন্দির,সিকন্দরপুর-ইসলামপুর-রাউথকান্দি-বিন্নাকান্দি সংলগ্ন বিস্তৃত হাওর ও শাপলাবিল।
জনপ্রতিনিধি
বর্তমান চেয়ারম্যান- আতিকুর হক আতিক সর্বপ্রথম চেয়ারম্যান- হরমুজ উল্লাহ শায়দা
মোঃ আব্দুস সাত্তার
মোঃ আব্দুস সাত্তার যশোর বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।  তিনি পর পর দুই মেয়াদে উপাচার্য হিসেবে দায়িত্ব পালন শেষে বর্তমানে তার পুরাতন কর্মস্থল ইসলামী বিশ্ববিদ্যালয়, বাংলাদেশের ফলিত রসায়ন ও রাসায়নিক প্রকৌশল বিভাগে ফিরে গেছেন। তিনি রাজশাহী বিশ্ববিদ্যালয়ের রসায়ন বিভাগ থেকে স্নাতক ডিগ্রী অর্জন করেন।
ব্যক্তিজীবন
প্রফেসর সাত্তার ১৯৫৭সালের ৫ই ফেব্রুয়ারি যশোর জেলার মণিরামপুর থানার চন্ডীপুর গ্রামে জন্মগ্রহণ করেন। তার পিতার নাম মরহুম ইব্রাহিম এবং মাতা মরহুমা নূরজাহান বেগম। ১৯৯০ সালে তিনি যশোরের সম্ভ্রান্ত পরিবারের কন্যা নাসিমা আখতারের সঙ্গে বিবাহ বন্ধনে আবদ্ধ হন। স্ত্রী, দুই পুত্র-ওয়াসেক সাত্তার আবীর এবং ওয়াসিফ সাত্তার নিবিড়কে নিয়ে তার ছোট্ট পরিবার।
প্রফেসর ড. আব্দুস সাত্তারের শিক্ষাজীবন শুরু হয়েছিলো পিতৃভূমি মণিরামপুরেই। রাজগঞ্জ মাধ্যমিক বিদ্যালয় থেকে ১৯৭৩সালে তিনি বিজ্ঞান বিভাগ থেকে মাধ্যমিক পরীক্ষায় উত্তীর্ণ হন, এরপর যশোর সরকারি মাইকেল মধুসূদন কলেজ থেকে ১৯৭৫সালে বিজ্ঞান বিভাগ থেকে উচ্চমাধ্যমিক পরীক্ষায় অংশ নিয়ে কৃতিত্বের সাথে পাস করেন। পরে রাজশাহী বিশ্ববিদ্যালয়ের রসায়ন বিভাগ থেকে স্নাতক ডিগ্রী লাভ করেন তিনি। অসাধারণ একাডেমিক ফলাফলের কল্যাণে ভারত সরকারের বিশেষ শিক্ষাবৃত্তি নিয়ে তিনি পাঞ্জাব বিশ্ববিদ্যালয় থেকে স্নাতকোত্তর এবং পিএইচডি ডিগ্রী অর্জন করেন; এবং পরবর্তীতে একই বিশ্ববিদ্যালয় থেকে পোস্ট-ডক্টরাল গবেষণা সম্পন্ন করেন।
কর্মজীবন
কর্মজীবনে প্রফেসর ড. মোঃ আব্দুস সাত্তার বিশ্ববিদ্যালয়ের প্রায় সবকটি প্রশাসনিক পদ অলংকৃত করেছেন। চট্টগ্রাম প্রকৌশল ও প্রযুক্তি বিশ্ববিদ্যালয়ের ড. কে. কে. হলের সহকারী প্রভোস্ট, চট্টগ্রাম বিশ্ববিদ্যালয়ের শামসুন্নাহার হলের হাউস টিউটর, ইসলামী বিশ্ববিদ্যালয়ের সহকারী প্রক্টর, খালেদা জিয়া হলের প্রভোস্ট, ফলিত রসায়ন ও রাসায়নিক প্রযুক্তি বিভাগ এবং বায়োটেকনোলজি ও জেনেটিক ইঞ্জিনিয়ারিং বিভাগের সভাপতি হিসেবে দায়িত্ব পালন করেন। ইসলামী বিশ্ববিদ্যালয়ের ফলিত বিজ্ঞান ও প্রযুক্তি অনুষদের ডীন হিসেবে দায়িত্ব পালন করেছেন তিনি। ড. সাত্তার চট্টগ্রাম প্রকৌশল ও প্রযুক্তি বিশ্ববিদ্যালয়ের শিক্ষক সমিতির সাধারণ সম্পাদক হিসেবে দায়িত্ব পালন করেছেন, চট্টগ্রাম বিশ্ববিদ্যালয়ের একাডেমিক কাউন্সিলের সদস্য নির্বাচিত হয়েছেন সহকারী অধ্যাপক ক্যাটাগরীতে। কুষ্টিয়া ইসলামী বিশ্ববিদ্যালয়ের শিক্ষক সমিতির নির্বাচনে প্রগতিশীল শিক্ষকদের প্যানেল থেকে নির্বাচনে অংশ নিয়ে সদস্যপদে নির্বাচিত হয়ে দায়িত্বের মেয়াদকাল সফলতার সাথে সম্পন্ন করেছেন। এছাড়াও অধুনালুপ্ত বি.আই.টি শিক্ষক ফেডারেশনের কোষাধ্যক্ষের দায়িত্বও অত্যন্ত সুনামের সাথে পালন করেছেন তিনি।
যবিপ্রবিতে উন্নয়নযজ্ঞ
২০০৯সালে প্রফেসর আব্দুস সাত্তারের উপর ইসলামী বিশ্ববিদ্যালয়ের ট্রেজারারের দায়িত্ব অর্পণ করা হয়। ট্রেজারারের দায়িত্ব গ্রহণের মাত্র ২৭দিনের মাথায় ২০০৯সালের ৭ই এপ্রিল গণপ্রজাতন্ত্রী বাংলাদেশের তৎকালীন রাষ্ট্রপতি মরহুম জিল্লুর রহমান, প্রফেসর ড. মোঃ আব্দুস সাত্তারকে যশোর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ দেন। ২০১৩সালে অধ্যাপক আব্দুস সাত্তারের উপর আস্থা রেখে পুনরায় তাকে যশোর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিযুক্ত করা হয়; আওয়ামীলীগের ২০০৯সাল থেকে রাষ্ট্রপরিচালনার সময়কালে যা ছিলো প্রথম ঘটনা। টানা দুই মেয়াদে আটবছর যশোর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন শেষে ২০১৬সালের ৭ই এপ্রিল উপাচার্য হিসেবে ড. আব্দুস সাত্তারের মেয়াদকাল শেষ হয় । তিনি উপাচার্য থাকাকালীন যবিপ্রবিতে নির্মিত হয়েছে নয়তলা বিশিষ্ট অনুষদ ভবন, দুইটি আবাসিক হল, শিক্ষক ও কর্মকর্তাদের জন্য নির্মিত দশতলা বিশিষ্ট দুইটি এবং পাঁচতলা বিশিষ্ট দুইটি আবাসিক ভবন, উপাচার্য মহোদয়ের সরকারি বাসভবন, ক্যাফেটেরিয়া, মসজিদ, পাঁচতলা বিশিষ্ট নজরকাড়া প্রশাসনিক ভবন, ছয়তলা বিশিষ্ট গ্রন্থাগার, ছয়তলা বিশিষ্ট মেডিকেল সেন্টার, শহীদ মিনার এবং ভাস্কর্য অদম্য '৭১। তারই তারই ঐকান্তিক প্রচেষ্টায় ২০১৫সালে যবিপ্রবি পেয়েছে ২৮৩কোটি টাকার বিশাল উন্নয়ন প্রকল্প প্রফেসর সাত্তার বেশকিছু সামাজিক ও পেশাজীবী সংগঠনের কর্মকান্ডের সঙ্গেও সরাসরি জড়িত। এর ভেতর বাংলাদেশ রসায়ন সমিতির আজীবন সদস্য তিনি, সোসাইটি ফর ফার্মাসিউটিক্যালস অফ প্রফেশন্যালস এর কার্যনির্বাহী কমিটির সহ-সভাপতি, এবং বাংলাদেশ এ্যাসোসিয়েশন অফ এ্যাডভান্স সাইন্সের আজীবন সদস্য।
গবেষণা কাজ
শিক্ষকতার পাশাপাশি অধ্যাপক আব্দুস সাত্তার একজন সফল গবেষক হিসেবেও দারুণ সুনাম কুড়িয়েছেন। বেশকিছু গবেষণা প্রকল্পের পরিচালকের দায়িত্ব সফলতার সাথে পালন করেছেন তিনি। অনেক শিক্ষার্থী তার তত্ত্বাবধানে এম. ফিল ও পি.এইচ.ডি ডিগ্রী অর্জন করেছেন। বেশকটি বিশ্ববিদ্যালয়ের পি.এইচ.ডি থিসিসের পরীক্ষকের দায়িত্ব পালন করেছেন এবং বিভিন্ন পাবলিক বিশ্ববিদ্যালয়ের দায়িত্বশীল পদে থেকে দায়িত্ব পালন করে যাচ্ছেন। জাতীয় ও আন্তর্জাতিক পর্যায়ে প্রায় সত্তরটির মত গবেষণাপত্র রয়েছে তার।
যবিপ্রবির উপাচার্যের দায়িত্ব পালন শেষে ড. আব্দুস সাত্তার ফিরে গিয়েছেন তার পুরনো কর্মস্থল কুষ্টিয়া ইসলামী বিশ্ববিদ্যালয়ে। বর্তমানে ফলিত রসায়ন ও রাসায়নিক প্রকৌশল বিভাগের অধ্যাপক হিসেবে নিয়মিত শিক্ষকতা করছেন তিনি। একই সাথে বিভিন্ন সামাজিক সংগঠনের সাথে সম্পৃক্ত থেকে সমাজসেবামূলক কর্মকান্ডে জড়িত আছেন তিনি।
রাসুল জান
মোহাম্মদ রসুল জান  একজন পাকিস্তানি রসায়নবিদ তিনি গবেষণা করেছিলেন বিশ্লেষণী রসায়ন নিয়ে। তিনি মালাকান্দ বিশ্ববিদ্যালয়ের উপাচার্য হিসাবে দায়িত্ব পালন করেছেন ১৪ ই এপ্রিল ২০০৮ থেকে ১ অক্টোবর ২০১২ পর্যন্ত। তিনি পেশোয়ার বিশ্ববিদ্যালয়ে উপাচার্য হিসাবেও দায়িত্ব পালন করেছেন এবং বর্তমানে তিনি আঞ্চলিক আজাদ জম্মু ও কাশ্মীরের পুঞ্চ রাওয়ালকোট বিশ্ববিদ্যালয়ে উপাচার্য হিসাবে দায়িত্ব পালন করছেন। তিনি জাতীয় এবং আন্তর্জাতিক জার্নালে অনেক নিবন্ধ  প্রকাশ করেছেন এবং বিশ্লেষণী রসায়নে অনেক এমফিল ও পিএইচডি  গবেষণা তদারকি করেছেন।
তিনি পাকিস্তানে র সোয়াত জেলা স্থ কাবাল (Kabal) এর নিনগোলাই ( Ningolai) গ্রামে জন্মগ্রহণ করেন এবং পেশোয়ার বিশ্ববিদ্যালয় এ রসায়নে অধ্যয়ন করেন, যেখান হতে এমফিল ডিগ্রী প্রাপ্তির পর ডাঃ জ্যান University College Cork থেকে পিএইচডি অর্জন করেন, তারপরে আয়ারল্যান্ড প্রজাতন্ত্রের ইউনিভার্সিটি কলেজ ডাবলিনে তিন বছরের পোস্ট-ডক্টরাল কাজ করেন । ১৯৮৫ সালে পাকিস্তানে ফিরে তিনি পেশোয়ার বিশ্ববিদ্যালয়ের রসায়ন বিভাগে সহকারী অধ্যাপক হিসাবে যোগদান করেন। ১৯৯৯ সালে তিনি পরিবেশ বিজ্ঞান বিভাগের প্রধান হিসাবে নিযুক্ত হন। তিনি 2003 সালে নিউ মেক্সিকো স্টেট বিশ্ববিদ্যালয়ে ফুলব্রাইট প্রোগ্রামের ফেলোশিপ নিয়েছিলেন। তিনি মার্কিন যুক্তরাষ্ট্রের অ্যারিজোনা স্টেট বিশ্ববিদ্যালয়ের বায়ো-ডিজাইন ইনস্টিটিউটে কাজ করেছেন। ইসলামী প্রজাতন্ত্রের পাকিস্তানের রাষ্ট্রপতি তাকে বিজ্ঞানে বিজ্ঞান বিভাগের প্রাইড অফ পারফরম্যান্স (২০১০) এবং সিতারা-ই-ইমতিয়াজ (২০১) পুরস্কারে ভূষিত করেছিলেন।
মন্তেশ্বর বিধানসভা কেন্দ্র
মন্তেশ্বর (বিধানসভা কেন্দ্র) ভারতের পশ্চিমবঙ্গ রাজ্যের পূর্ব বর্ধমান জেলার একটি বিধানসভা কেন্দ্র।
এলাকা
মন্তেশ্বর বিধানসভা কেন্দ্রটি ৩৯ নং বর্ধমান-দূর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি কাটোয়া লোকসভা কেন্দ্র এর অন্তর্গত।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর চৌধুরী মহ. হেদায়াতুল্লাহ মন্তেশ্বর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের নারায়ণ হাজরা চৌধুরী কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) এর আবু আয়েস মণ্ডল তৃণমূল কংগ্রেসের নারায়ণ হাজরা চৌধুরীকে, কংগ্রেসের দেবব্রত রায়কে এবং কংগ্রেসের বিষেশ্বর ভট্টাচার্যকে পরাজিত করেন। সিপিআই (এম) এর হেমন্ত রায় ১৯৮৭ সালে কংগ্রেসের গৌর গোপাল রায়কে, ১৯৮২ এবং ১৯৭৭ সালে কংগ্রেসের তুহিন সামন্তকে পরাজিত করেন।
১৯৫১-১৯৭২
১৯৭২ সালে কংগ্রেসের তুহিন সামন্ত জয়ী হন। ১৯৭১ এবং ১৯৬৯ সালে সিপিআই (এম) এর কাশিনাথ হাজরা চৌধুরী জয়ী হন। ১৯৬৭ সালে কংগ্রেসের এন.সি. চৌধুরী জয়ী হন। সিপিআই এর সৈয়দ আবুল মনসুর হাবিবুল্লাহ ১৯৬২ সালে জয়ী হন। নির্দলের ভক্ত চন্দ্র রায় ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের আনন্দ প্রসাদ মণ্ডল জয়ী হন।
কমলপুরম
জনসংখ্যার উপাত্ত
ভারতের ২০০১ সালের আদমশুমারি অনুসারে কমলপুরম শহরের জনসংখ্যা হল ২১,৮১১ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৪৯%। পুরুষদের মধ্যে সাক্ষরতার হার ৫৮% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে কমলপুরম এর সাক্ষরতার হার কম।
এই শহরের জনসংখ্যার ১৪% হল ৬ বছর বা তার কম বয়সী।
চার অধ্যায় (উপন্যাস)
চার অধ্যায় হল রবীন্দ্রনাথ ঠাকুর কর্ত্তৃক বাংলা ভাষায় রচিত একটি কালজয়ী রাজনৈতিক উপন্যাস। এটি ১৯৩৪ সালে প্রকাশিত হয়।  এটি রবীন্দ্রনাথের লেখা শেষ উপন্যাস। এর কাহিনীর সঙ্গে রবীন্দ্রনাথের "রবিবার" গল্পের সম্পর্ক আছে।
চলচ্চিত্র নির্মাণ
রবীন্দ্রনাথের "চার অধ্যায়" উপন্যাস অবলম্বনে নির্মিত–
২০১২ গ্রীষ্মকালীন অলিম্পিকে সিয়েরা লিওন
সিয়েরা লিওন লন্ডনে ২০১২ গ্রীষ্মকালীন অলিম্পিক প্রতিদ্বন্দ্বিতা করে, যা ১২-২৭ আগস্ট ২০১২ সালে অনুষ্ঠিত হয়। ১৯৬৮ গ্রীষ্মকালীন অলিম্পিকে অভিষেক হওয়া দেশটির গ্রীষ্মকালীন অলিম্পিকে এটি ১০ম আসর ছিল। সিয়েরা লিওনের প্রতিনিধিদলে দুইজন ট্র্যাক এবং ফিল্ড ক্রীড়াবিদ অন্তর্ভুক্ত ছিলেন তারা হলেন ইব্রাহিম  তূরাই একজন স্প্রিন্টার এবং ওলা সেসায় একজন দীর্ঘলম্ফে অংশগ্রহণকারী। সেসায় ও তূরাই যথাক্রমে উদ্বোধনী এবং সমাপনী অনুষ্ঠানের জন্য পতাকা বাহক হিসাবে নির্বাচিত হন। দুই ক্রীড়াবিদের কেউই প্রথম রাউন্ড অতিক্রম করতে পারেননি।
পটভূমি
মেক্সিকোর ,মেক্সিকো সিটিতে অনুষ্ঠিত ১৯৬৮ গ্রীষ্মকালীন অলিম্পিক হতে শুরু করে লন্ডনে অনুষ্ঠিত ২০১২ গ্রীষ্মকালীন অলিম্পিক পর্যন্ত  সিয়েরা লিওন দশবার অলিম্পিক গেমসে অংশ নেয়,  নিউজিল্যান্ড জাতীয় রাগবি ইউনিয়ন দলের আফ্রিকা সফরের জন্য মিউনিখ এ ১৯৭২ গ্রীষ্মকালীন অলিম্পিক এবং মন্ট্রিল এ ১৯৭৬ গ্রীষ্মকালীন অলিম্পিকে সিয়েরা লিওন অংশগ্রহণ করে নি। এক আসরে  সর্বোচ্চসংখ্যক চৌদ্দজন সিয়েরা লিওনীয় ক্রীড়াবিদ রাশিয়ার মস্কোতে ১৯৮০ গ্রীষ্মকালীন অলিম্পিকে এবং মার্কিন যুক্তরাষ্ট্রের আটলান্টায় ১৯৯৬ গ্রীষ্মকালীন অলিম্পিকে অংশ নেয়।  ২০১৫ সালের হিসাবে, কোন সিয়েরা লিওনীয় ক্রীড়াবিদ এখন পর্যন্ত অলিম্পিকে কোন পদক জিতেননি। লন্ডনে খেলার জন্য সিয়েরা লিওনের দুই জন ক্রীড়াবিদ যোগ্য নির্বাচিত হন;এঁরা হলেন ২০০ মি ফিল্ড এবং ট্রাকে  ইব্রাহিম  তূরাই  এবং দীর্ঘলম্ফে ওলা সেসায়। তাদের প্রত্যেকেই "এ" এবং "বি" সমমানের যোগ্যতা অর্জনের পরেই ইভেন্টের জন্য নির্বাচিত হন। উদ্বোধনী ও সমাপনীর অনুষ্ঠানের জন্য যথাক্রমে সেসায় ও তূরাই পতাকা বাহক ছিলেন।
ক্রীড়াবিদ
২০১২ গ্রীষ্মকালীন খেলায় ইব্রাহিম তূরাই এর অভিষেক হয়। ২০১০ কমনওয়েলথ গেমস পুরুষদের ২০০ মিটারে তিনি ২২.৫৪ সেকেন্ড সময় নেন যা "এ" কোয়ালিফাইং মানের তুলনায় ০.০১ সেকেন্ড কম। আর এই কারণে তিনি ২০১২ গ্রীষ্মকালীন অলিম্পিকে নির্বাচিত হন। তিনি ৭ আগস্ট হিট ২ এ অংশ নেন, যাতে ২১.৯০ সেকেন্ড নিয়ে আট ক্রীড়াবিদের মধ্যে সবার শেষের অবস্থান অর্জন করেন, তবে এটি ছিল তার ব্যক্তিগত সেরা টাইমিং। তিনি চিলির ক্রিস্টিনা রেইস (২১.২৯ সেকেন্ড) এর পিছনে অবস্থান লাভ করেন, এবং হিটে প্রথম হন ফ্রান্সের ক্রিস্টোফ লেমাইত্রে (২০.৩৪ সেকেন্ড)। সার্বিকভাবে ৫৫ ক্রীড়াবিদের মধ্যে তিনি ৫১তম স্থান অর্জন করেন,ফাইনালে উঠা সর্বশেষ ক্রীড়াবিদের থেকে তিনি ১.১৮ সেকেন্ড পিছিয়ে ছিলেন এবং সেখানেই তার প্রতিযোগিতা শেষ হয়।
নিজের অলিম্পিক অভিষেকে ওলা সেসায়, উদ্বোধনী অনুষ্ঠানে সিয়েরা লিওনের পতাকা বাহক হিসাবে নির্বাচিত হন। তিনি দীর্ঘ লাফে "বি" কোয়ালিফাইং মান পূরণের মাধ্যমে অলিম্পিকে অংশগ্রহণের যোগ্যতা অর্জন করেন। তিনি ৭ আগস্ট গ্রুপ "এ" প্রতিযোগিতায় অংশ নেন,যেখানে তিনি ১৬ জন ক্রীড়াবিদের মধ্যে ফিলিপাইনের মারেস্তেল্লা তোরেস এর সাথে যুগ্মভাবে ১১তম স্থান অর্জন করেন, প্রতিযোগিতায় তারা উভয়ই ৬.২২ মিটার লাফ দেন। তিনি গ্রুপে, তিনি ইউক্রেনের মারহার‍্যতা তভেরদহ্লিব (৬.১৯ মিটার) এর উপরে স্থান লাভ করেন এবং সেই গ্রুপে গ্রেট ব্রিটেনের শারা প্রক্টর (৬.৮৩ মিটার) শীর্ষে ছিলেন। সেসায় সামগ্রিকভাবে ৩২ ক্রীড়াবিদের মধ্যে ২৩তম স্থান অর্জন করেন, যদিও ফাইনালের যোগ্যতা অর্জনের জন্য ০.১৮মি. পিছিয়ে থাকায় তিনি ফাইনালে অগ্রসর হতে পারেননি।
মোহিত রাঠি
মোহিত রাঠে একজন ভারতীয় ক্রিকেটার। তিনি একজন অলরাউন্ডার যিনি ডানহাতি ব্যাট করেন এবং লেগ স্পিন বোলিং করেন। তিনি ঘরোয়া ক্রিকেটে সার্ভিস ক্রিকেট দলের হয়ে খেলেন এবং ইন্ডিয়ান প্রিমিয়ার লিগে পাঞ্জাব কিংসের হয়ে খেলেন।
কর্মজীবন
তিনি ঝাড়খন্ডের বিরুদ্ধে সার্ভিস দলের হয়ে পেশাদার এবং প্রথম-শ্রেণীর ক্রিকেটে অভিষেক করেছিলেন। অভিষেক ম্যাচেই হাফ সেঞ্চুরি করেন তিনি।
২০২৩ সালের ফেব্রুয়ারিতে, ২০২৩ সালের ইন্ডিয়ান প্রিমিয়ার লিগের জন্য পাঞ্জাব কিংস তাকে ২০ লাখ রুপিতে কিনেছিল। ৯ এপ্রিল ২০২২-এ, ২০২৩ আইপিএলে পাঞ্জাব কিংসের হয়ে সানরাইজার্স হায়দ্রাবাদের বিপক্ষে তার টি-টোয়েন্টি অভিষেক হয়।
শহীদ মাহমুদ
শহীদ মাহমুদ (شاہد محمود; জন্ম: ১৭ মার্চ, ১৯৩৯) তৎকালীন ব্রিটিশ ভারতের লখনউ এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের শুরুরদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইউনিভার্সিটিজ ও পাবলিক ওয়ার্কস ডিপার্টমেন্ট দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে মিডিয়াম বোলিং করতেন তিনি।
প্রথম-শ্রেণীর ক্রিকেট
১৯৫৬-৫৭ মৌসুম থেকে ১৯৬৯-৭০ মৌসুম পর্যন্ত শহীদ মাহমুদের প্রথম-শ্রেণীর খেলোয়াড়ী জীবন চলমান ছিল। বামহাতি উদ্বোধনী ব্যাটসম্যান ও কার্যকরী মিডিয়াম পেস বোলার হিসেবে শহীদ মাহমুদের পরিচিতি ছিল।
১৯৫৭ সাল থেকে ১৯৬৯ সাল পর্যন্ত পাকিস্তানের মাটিতে প্রথম-শ্রেণীর ক্রিকেট খেলায় অংশ নিয়েছিলেন তিনি। নিজস্ব শেষ মৌসুমে অর্থাৎ ১৯৬৯-৭০ মৌসুমে পাকিস্তানের প্রথম বোলার হিসেবে প্রথম-শ্রেণীর এক ইনিংসে দশ উইকেটের সবগুলো লাভ করেছিলেন। করাচি হোয়াইটসের সদস্যরূপে খয়েরপুরের বিপক্ষে এ কীর্তিগাঁথা রচনা করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শহীদ মাহমুদ। ২৬ জুলাই, ১৯৬২ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ধীরেন্দ্রলাল ধর
প্রারম্ভিক জীবন
ধীরেন্দ্রলাল কলকাতা য় জন্মগ্রহণ করেন। পিতার নাম ছিল অমৃতলাল ধর। আর্য মিশন ইনস্টিটিউশন ও বিদ্যাসাগর কলেজ থেকে শিক্ষা সম্পন্ন করেন। তিনি তিনি কর্পোরেশন টিচার্স ট্রেনিং কলেজ থেকে প্রশিক্ষন নেন ও শিক্ষকতার কাজে যোগদান করেন। স্বদেশী মনোভাবাপন্ন ধীরেন্দ্রলাল ১৯২৮ খ্রিষ্টাব্দ থেকে ভারতীয় জাতীয় কংগ্রেস দলের সাথে যুক্ত হন। লবণ সত্যাগ্রহ তে অংশ নিয়েছিলেন। পরে হিন্দু মহাসভা র যুব শাখাতে যোগ দেন।
সাহিত্য
সাহিত্যিক ধীরেন্দ্রলাল গল্প, উপন্যাস, গোয়েন্দা ও এডভেঞ্চার কাহিনী, জীবনী, নাটক, প্রবন্ধ সাহিত্যের প্রায় সমস্ত শাখায় অবদান রেখে গেছেন। তার প্রকাশিত গ্রন্থের সংখ্যা শতাধিক। তার প্রথম প্রকাশিত গ্রন্থ 'মৃত্যুর পশ্চাতে' ১৯৩৪ সালে বের হয়। উল্লেখযোগ্য অন্যান্য রচনাগুলির মধ্যে আছে গল্প হলেও সত্যি, আমার দেশের মানুষ, মহাকালের পূজারী, পশ্চিম দিগন্তে, বিপদের বেড়াজাল, সিপাহী যুদ্ধের কাহিনী, অসি বাজে ঝনঝন, এই দেশেরই মেয়ে, রঙমহল, বাংলার ডাকাত, মহাকাল, এডভেঞ্চার অমনিবাস, নালন্দা থেকে লুম্বিনী ইত্যাদি। তার রচিত বড়দের জন্যে লেখা উপন্যাসগুলির মধ্যে রয়েছে রতিবিলাপ, ঢেউ, আলোর ইশারা, বড়সাহেব, বোমা ও বারুদ। ধীরেন্দ্রলাল ধরের লেখা প্রিয়দর্শী অশোক, নীলকর এলো দেশে, মন্দিরে মন্দিরে ইত্যাদি গ্রন্থ পুরষ্কৃত হয়েছে। তিনি বহু বই ও পত্রিকা সম্পাদনাও করেছেন। শিশুসাহিত্যের জন্যে ১৯৭৯ সালে ভারত সরকার দ্বারা জাতীয় পুরস্কার পান ধীরেন্দ্রলাল।
মৃত্যু
১৯৯১ সালের ২০ সেপ্টেম্বর মারা যান সাহিত্যিক ধীরেন্দ্রলাল ধর।
ব্যাংক বহির্ভূত আর্থিক প্রতিষ্ঠান
ব্যাংক বহির্ভূত আর্থিক প্রতিষ্ঠান (Non-bank financial institution) (NBFI) হল এক ধরনের আর্থিক প্রতিষ্ঠান যারা সম্পূর্ণ ব্যাংকিং লাইসেন্স পায় না বা কোনও জাতীয় বা আন্তর্জাতিক ব্যাংকিং নিয়ন্ত্রক সংস্থা দ্বারা নিয়ন্ত্রিত হয় না। ব্যাংক বহির্ভূত আর্থিক প্রতিষ্ঠানসমূহ মেয়াদী আমানত সংগ্রহ করে এবং বিভিন্ন মেয়াদে ঋণ বা বিনিয়োগ সেবা প্রদান করে। তবে, ব্যাংকের মত চাহিদা আমানত সংগ্রহ করতে পারে না এবং চাহিবামাত্র আমানতের অর্থ গ্রহককে ফেরত দিতে পারে না, কারণ এখানে ক্যাশ বা নগদ কাউন্টার সুবিধা থাকে না। তাই এরা মেয়াদ পূর্তিতে বা নির্দিষ্ট সময় পরে আমানত পরিশোধ করে।
আর্থিক ব্যবস্থায় ভূমিকা
এই প্রতিষ্ঠানসমূহ সাধারণত ব্যাংকের পরিপূরক হিসেবে কাজ করে। এগুলো অর্থনীতির উদ্বৃত্ত একক, যেমন ব্যাক্তি এবং প্রতিষ্ঠানসমূহ থেকে আমানত সংগ্রহ করে ঘাটতি একক, যেমন ব্যবসায়ী বা ব্যাক্তি সাধারণের কাছে ঋণ বা বিনিয়োগ করে থাকে। এগুলো ব্যাংকের পরিপূরক ভূমিকা পালন করে ফলে আর্থিক ব্যবস্থায় প্রতিযোগিতাপূর্ণ পরিবেশ গড়ে তুলতে সহায়তা করে।
ব্যাংক বহির্ভূত আর্থিক প্রতিষ্ঠান চেক বই বা সঞ্চয়ী হিসাব এবং চলতি হিসাব সেবা দিতে পরে না। এটি শুধুমাত্র স্থায়ী আমানত ও মেয়াদী আমানত সুবিধা দিয়ে থাকে।
এশিয়ায়
বিশ্বব্যাংকের মতে, ১৯৯৭ সালের হিসাবে দক্ষিণ কোরিয়ার আর্থিক ব্যবস্থার আনুমানিক মোট সম্পদের ৩০% ব্যাংক বহির্ভূত আর্থিক প্রতিষ্ঠানের হাতে ছিল। এই প্রতিবেদনে বলা হয়েছিল এতো বেশি পরিমাণ সম্পদ এই খাতে থাকার কারণ এই খাতের দুর্বল নিয়ন্ত্রণ ব্যবস্থা বা নিয়ন্ত্রণহীনতা। এই খাতের নিয়ন্ত্রণহীনতাকে ১৯৯৭ সালের এশিয়ার অর্থনৈতিক সংকটের একটি কারণ ভাবা হয়।
ইউরোপে
ইউরোপীয় কমিশনের অর্থপ্রদান পরিষেবা নির্দেশিকা সমগ্র ইউরোপীয় ইউনিয়ন এবং ইউরোপীয় অর্থনৈতিক অঞ্চল জুড়ে অর্থপ্রদান পরিষেবা এবং অর্থপ্রদান পরিষেবা প্রদানকারীদের নিয়ন্ত্রণ করে। এখানে পিএসডি নির্ধারণ করে দেয় যে কোন কোন প্রতিষ্ঠান কোনো আর্থিক সেবা প্রদান করতে পারবে।
দায় কাঠামো অনুযায়ী
ইউরোপে দায়বদ্ধতা কাঠামোর উপর ভিত্তি করে, ব্যাংক বহির্ভূত আর্থিক প্রতিষ্ঠানসমূহকে দুটি ভাগে ভাগ করা হয়েছে।
কাজের প্রকৃতি অনুযায়ী
এখানে কার্যক্রমের প্রকৃতির উপর নির্ভর করে, ব্যাংক বহির্ভূত আর্থিক প্রতিষ্ঠানসমূহকে নিম্নলিখিত শ্রেণীতে শ্রেণীবদ্ধ করা যেতে পারে:
যুক্তরাষ্ট্রে
১৯৯৬ সালে, মার্কিন যুক্তরাষ্ট্রের ব্যাংক বহির্ভূত আর্থিক প্রতিষ্ঠানসমূহ প্রায় $২০০বিলিয়ন ডলারের লেনদেনে করে।
শ্রুতি (অভিনেত্রী)
শ্রুতি (জন্ম: প্রিয়দর্শিনী, ১৮ সেপ্টেম্বর ১৯৭৫) হলেন একজন ভারতীয় অভিনেত্রী, টেলিভিশন ব্যক্তিত্ব ও রাজনীতিবিদ। তিনি কন্নড় ও মালয়ালম চলচ্চিত্রে তার অভিনয়ের জন্য সুপরিচিত। তিনি বর্তমানে ভারতীয় জনতা পার্টির কর্ণাটক আসনের মহিলা শাখার প্রধান সচিব হিসেবে দায়িত্ব পালন করছেন।
শ্রুতি ১৯৯০-এর দশকের অন্যতম কেন্দ্রীয় অভিনেত্রী ছিলেন এবং ২৫ বছরের কর্মজীবনে তিনটি কর্ণাটক রাজ্য চলচ্চিত্র পুরস্কার, একটি তামিলনাড়ু রাজ্য চলচ্চিত্র পুরস্কার ও চারটি ফিল্মফেয়ার পুরস্কার দক্ষিণ অর্জন করেছেন। তিনি গৌরী গণেশ (১৯৯১), অগাতা (১৯৯৫), কল্কি (১৯৯৬), গৌড্রু (২০০৪), অক্কা তঙ্গি (২০০৮) ও পুট্টাক্কানা হাইওয়ে (২০১১) চলচ্চিত্রে অভিনয়ের জন্য পরিচিত।
শ্রুতি ২০০৮ সালে ভারতীয় জনতা পার্টিতে যোগদান করেন। ২০০৮ থেকে ২০০৯ সাল পর্যন্ত তিনি কর্ণাটক মহিলা ও শিশু উন্নয়ন কর্পোরেশনের সভাপতির দায়িত্ব পালন করেন। ২০১৩ সালে তিনি কর্ণাটক জনতা পক্ষে যোগ দেন এবং পরের বছর এই দলটি বিজেপির সাথে একত্রিত হলেও তিনি পুনরায় বিজেপির রাজনীতিতে যুক্ত হন।
প্রারম্ভিক জীবন
শ্রুতি ১৯৭৫ সালের ১৮ই সেপ্টেম্বর কর্ণাটক রাজ্যে এক কন্নড় ভাষী পরিবারে জন্মগ্রহণ করেন। তার জন্ম নাম প্রিয়দর্শিনী। তার অভিনীত প্রথম চলচ্চিত্র আসেগোব্বা মিসেগোব্ব চলচ্চিত্রে তার এই নাম ব্যবহৃত হয়েছিল। পরে অভিনেতা-পরিচালক দ্বারকিশ তাকে ১৯৯০ শ্রুতি চলচ্চিত্রে প্রধান অভিনেত্রী হিসেবে পরিচয় করিয়ে দেওয়ার সময় তার নাম পরিবর্তন করে শ্রুতি রাখেন।
কর্মজীবন
শ্রুতির চলচ্চিত্রে অভিনয় জীবন শুরু হয় মালয়ালম চলচ্চিত্র স্বন্তম এন্নু কারুতি দিয়ে। এরপর তিনি কন্নড় ভাষার আসেগোব্বা মিসেগোব্বা চলচ্চিত্রে শিবরাজকুমারের বোনের চরিত্রে অভিনয় করেন। ১৯৯০ সালে তিনি দ্বরাকিশের পরিচালিত শ্রুতি চলচ্চিত্রে কেন্দ্রীয় চরিত্রে অভিনয় করেন। চলচ্চিত্রটি ব্যবসা সফল হয় এবং ২৫ সপ্তাহ প্রেক্ষাগৃহে প্রদর্শিত হয়। এরপর তার অভিনীত কন্নড় ভাষার গৌরী গনেশ (১৯৯১), মুদ্দিনা মাব (১৯৯৩) ও মিদিদা হৃদয়গলু (১৯৯৩) চলচ্চিত্রগুলি সফলতা লাভ করে। তিনি ১৯৯৫ সালে সুরেশ হেবলিকরের অগাতা চলচ্চিত্রে অভিনয় করে শ্রেষ্ঠ অভিনেত্রী বিভাগে কর্ণাটক রাজ্য চলচ্চিত্র পুরস্কার ও শ্রেষ্ঠ কন্নড় অভিনেত্রী বিভাগে ফিল্মফেয়ার পুরস্কার দক্ষিণ অর্জন করেন। পরের বছর তিনি কে. বালাচন্দর পরিচালিত তামিল ভাষার কল্কি (১৯৯৬) চলচ্চিত্রে অভিনয় করে শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার ও শ্রেষ্ঠ তামিল অভিনেত্রী বিভাগে ফিল্মফেয়ার পুরস্কার দক্ষিণ অর্জন করেন।
টেলিভিশন পর্দায় শ্রুতি অভিষেক হয় মালয়ালম ধারাবাহিক শ্রীদবম দিয়ে, যা ২০০৫ সালে সূর্য টিভিতে প্রচারিত হত। এছাড়া তিনি ২০১২ সালে জুলাই থেকে সান টিভিতে প্রচারিত তামিল দৈনিক ধারাবাহিক কার্তিগই পেঙ্গল-এ অভিনয় করেন।
শ্রুতি বিগ বস কন্নড় ৩ টেলিভিশন অনুষ্ঠানের প্রতিযোগী ছিলেন, এবং ২০১৬ সালে জানুয়ারিতে তিনি এই অনুষ্ঠানের বিজয়ী হয়। ২০১৭ সালে তিনি হাস্যরসাত্মক টেলিভিশন ধারাবাহিক মজা ভারত-এর বিচারকের দায়িত্ব পালন করেন।
ব্যক্তিগত জীবন
শ্রুতি ১৯৯৮ সালে চলচ্চিত্র পরিচালক এস. মহেন্দরকে বিয়ে করেন। ২০০৯ সালে তাদের বিবাহবিচ্ছেদ ঘটে। বিবাহবিচ্ছেদের পর তিনি সাংবাদিক-পরিচালক চক্রবর্তী চন্দ্রচূড়ের সাথে প্রণয়ের সম্পর্কে জড়িত হন এবং ২০১৩ সালের জুনে বিবাহ বন্ধনে আবদ্ধ হন। পরের বছরেই তাদের বিবাহবিচ্ছেদ ঘটে।
ব্র্যান্ডহর্স্ট জাদুঘর
ব্র্যান্ডহর্স্ট জাদুঘর জার্মানির মিউনিখে অবস্থিত জাদুঘর। ২০০৯ সালের ২১ মে এটি চালু হয়। জাদুঘরে হেনকেল ট্রাস্টের উত্তরাধিকারী উডো ফ্রিৎজ-হারমান ও আনেট ব্র্যান্ডহর্স্টের নিকট থেকে প্রাপ্ত আধুনিক শিল্পের প্রায় ২০০ নিদর্শন প্রদর্শন করা হয়। ২০০৯ সালে জাদুঘরের সংগ্রহে প্রায় ৭০০ শতাধিক শিল্পকর্ম ছিল।
ইতিহাস
হেনকেলের প্রতিষ্ঠাতার প্রপৌত্রী আনেট ব্র্যান্ডহর্স্ট ও তার স্বামী উডো ফ্রিটজ-হারমান ১৯৭১ সাল থেকে শিল্প সংগ্রহ শুরু করেন। ১৯৯৯ সালে আনেট ক্যান্সারে মারা যাওয়ার পর তার স্বামী উডো সেসব সংগ্রহ বাভারিয়া রাজ্যকে দান করেন। শর্ত ছিল যে এর জন্য একটি ভবন নির্মাণ করা হবে। নির্মাণ কাজের জন্য ৬৭ মিলিয়ন ডলার বাভারিয়া রাজ্য কর্তৃক প্রদান করা হয়।
ভবন
জাদুঘর ভবনটি কুন্সটারিয়ালে পিনাকথেক ডের মডার্নের পাশে অবস্থিত। এর স্থপতি ছিলেন সাওরব্রাক হাটন। এর দীর্ঘ, দ্বিতল, আয়তাকার কাঠামো ও বহু রঙের ফাসাদ ২৩টি ভিন্ন রঙ্গিন আবরণের ৩৬,০০০ উলম্ব সিরামিক লুভ্র সমন্বয়ে গঠিত। ভবনে সিঁড়ি যুক্ত তিনটি প্রদর্শনী এলাকা রয়েছে। মিডিয়া স্যুট ছাড়া বাকি গ্যালারিসমূহের দেয়াল সাদা এবং এতে ড্যানিশ ওক কাঠের মেঝে রয়েছে।
সংগ্রহ
জাদুঘরে অ্যান্ডি ওয়ারহলের ১০০টির মত শিল্পকর্ম (হ্যামার অ্যান্ড স্যাকল, ১৯৭৬, দ্য লাস্ট সাপারr, ১৯৮৬) এবং কাই টমব্লির ৬০টির অধিক শিল্পকর্ম সংরক্ষিত রয়েছে। যুক্তরাষ্ট্রের বাইরে এটি টম্বলির সর্ববৃহৎ শিল্পসংগ্রহ। টমব্লির আঁকা লেপান্টোর যুদ্ধের ধারাবাহিক চিত্রসমূহ এতে সংরক্ষিত রয়েছে।
এছাড়া জোসেফ বয়েস, মারিও মের্জ‌, ইয়ানিস কুনেলিস, গিয়র্গ বাসেলিৎজ, ফ্রান্সিস্কো ক্লেমেন্টে, গেরহার্ড‌ রিখটার, ব্রুস নুমান, ইয়ান মিশেল বাস্কিয়াট, মাইক কেলি, জিগমার পোলক, জন চেম্বারলাইন, রবার্ট গবার, এরিশ ফিশল, অ্যালেক্স কাটজ, ড্যামিয়েন হার্স্ট‌ের শিল্পকর্ম রয়েছে। কাসিমির ম্যালেভিচ, কার্ট শিউটারস ও জোয়ান মিরোসহ অন্যান্য শিল্পকর্মও ব্র্যান্ডহর্স্ট জাদুঘরে রয়েছে।
আন্তোনিও গুতেরেস
আন্তোনিও ম্যানুয়েল দে অলিভেরা গুতেরেস, জিসিএল, জিসিসি (জন্ম: ৩০ এপ্রিল, ১৯৪৯) লিসবনে জন্মগ্রহণকারী প্রখ্যাত পর্তুগীজ রাজনীতিবিদ, পর্তুগালের সাবেক প্রধানমন্ত্রী ও কূটনীতিবিদ। তিনি জাতিসংঘের বর্তমান মহাসচিব । এরপূর্বে জুন, ২০০৫ থেকে ডিসেম্বর, ২০১৫ পর্যন্ত জাতিসংঘ শরণার্থীবিষয়ক হাইকমিশনার ছিলেন। অক্টোবর, ২০১৬ সালে জাতিসংঘ নিরাপত্তা পরিষদ তাকে জাতিসংঘের পরবর্তী মহাসচিব হিসেবে ঘোষণা করে। তিনি বান কি মুনের স্থলাভিষিক্ত হন। ১৯৯৫ থেকে ২০০২ সাল মেয়াদে পর্তুগালের প্রধানমন্ত্রী ছিলেন আন্তোনিও গুতেরেস। এছাড়াও সোশ্যালিস্ট ইন্টারন্যাশনালের সভাপতি হিসেবেও দায়িত্ব পালন করেছেন তিনি।
ব্র্যান্ডহর্স্ট জাদুঘর
সংগ্রহ
উডো ও আনেট ব্র্যান্ডহর্স্ট শিল্পকর্ম ছাড়াও সাহিত্যের প্রতি আগ্রহী ছিলেন। পাবলো পিকাসোর ১১২টি চিত্রায়িত বইও জাদুঘরের সংগ্রহের অংশ।
আন্তোনিও গুতেরেস
প্রারম্ভিক জীবন
পর্তুগালের রাজধানী লিসবনে গুতেরেস জন্মগ্রহণ করেন ও সেখানেই তার শৈশবকাল অতিবাহিত হয়। তার বাবা ‘ভার্জিলিও ডায়াস গুতেরেস’ ও মাতা ‘ইল্দা কান্ডিডা দে অলিভেইরা’।
ব্র্যান্ডহর্স্ট জাদুঘর
সংগ্রহ
নতুন সংগ্রহের মধ্যে রয়েছে আইজ্যাক জুলিয়েনের ভিডিও ওয়েস্টার্ন ইউনিয়ন: স্মল বোটস এবং ওয়াল্টার ডি মারিয়ার ইনস্টলেশন লার্জ‌ রেড স্ফিয়ার।
আন্তোনিও গুতেরেস
প্রারম্ভিক জীবন
স্বনামধন্য লিসিও দে ক্যামোসে (বর্তমানে মাধ্যমিক বিদ্যালয়) পড়াশোনা করেন। সেখান থেকে ১৯৬৫ সালে স্নাতকধারী হন। দেশের সেরা ছাত্র হিসেবে প্রিমিও ন্যাশিওনাল দোস লিসেয়াস পদক জয় করেন। এরপর পদার্থবিজ্ঞান ও তড়িৎ ও ইলেক্ট্রনিক প্রকৌশল বিষয়ে পড়াশোনার জন্য ইনস্টিটুটো সুপেরিয়র টেকনিকোতে অধ্যয়ন করেন। ১৯৭১ সালে স্নাতক ডিগ্রি লাভ করেন। এরপর সিস্টেম তত্ত্ব এবং টেলিযোগাযোগ সংকেত বিষয়ে সহকারী অধ্যাপকরূপে শিক্ষাপ্রতিষ্ঠানে কর্মময় জীবন শুরু করেন। কিন্তু রাজনৈতিক জীবন শুরুর পূর্বে শিক্ষকতা পেশা ত্যাগ করেন।
ব্র্যান্ডহর্স্ট জাদুঘর
ব্র্যান্ডহর্স্ট ফাউন্ডেশন
২০০৯ সালের হিসাবে জাদুঘরে ১২০ মিলিয়ন ইউরো অনুদান রয়েছে। এর সুদ থেকে প্রাপ্ত অর্থ থেকে ২ মিলিয়ন ইউরোর অধিক বার্ষিক বাজেট লাভ করা হয়। এই পরিমাণ মিউনিখের অন্যান্য যে কোনো সংগ্রহের থেকে বেশি।
আন্তোনিও গুতেরেস
রাজনৈতিক জীবন
১৯৭৪ সালে সমাজতান্ত্রিক পার্টিতে যোগদানের মাধ্যমে তার রাজনৈতিক জীবনের সূত্রপাত ঘটে। অল্পকিছুদিন পরই তিনি অধ্যাপনা পেশা পরিত্যাগ করেন। ফলশ্রুতিতে তিনি পূর্ণাঙ্গকালীন রাজনীতিবিদে পরিণত হন। ২৫ এপ্রিল, ১৯৭৪ তারিখে সংঘটিত কার্নেশন বিপ্লবের মাধ্যমে কাইতানো’র একনায়কতন্ত্রের সমাপ্তি ঘটে। এরফলে গুতেরেস সোশ্যালিস্ট পার্টির লিসবন অংশের সাথে আরও ঘনিষ্ঠ সম্পর্ক স্থাপন করেন। দলীয় নেতৃত্বের অন্যতম হিসেবে গুতেরেস ১৯৭৪ ও ১৯৭৫ সালে শিল্পসচিব, ১৯৭৬ থেকে ১৯৯৫ পর্যন্ত লিসবন ডেপুটি ও পরবর্তীতে কাস্তেলো ব্রাঙ্কো পৌর এলাকা থেকে পর্তুগিজ জাতীয় সংসদে প্রতিনিধিত্ব করেন। এসময় অনেকগুলো সংসদীয় কমিশনের দায়িত্বে ছিলেন তিনি। ১৯৮৮ সালে জর্জ স্যাম্পাইয়ো’র স্থলাভিষিক্ত হয়ে সমাজতান্ত্রিক পার্টির দলীয় নেতৃত্বে ছিলেন।
১৯৯২ সালে তিনি সমাজতান্ত্রিক পার্টির মহাসচিব নিযুক্ত হন এবং আনিবাল কাভাকো সিলভা সরকারের প্রতিপক্ষীয় নেতার ভূমিকায় অবতীর্ণ হন। সেপ্টেম্বর, ১৯৯২ সালে সোশ্যালিস্ট ইন্টারন্যাশনালের সহ সভাপতি হিসেবে মনোনীত হন।
প্রধানমন্ত্রীত্ব
১৯৯৫ সালে কাভাকো সিলভা মন্ত্রিসভার সময়কাল শেষ হবার পর সাধারণ নির্বাচন অনুষ্ঠিত হয়। ঐ নির্বাচনে সোশ্যালিস্ট পার্টি জয়লাভ করে ও তিনি পর্তুগালের প্রধানমন্ত্রী হন। তার পূর্বসূরীর তুলনায় পৃথক থেকে সমাজের সকলস্তরের মানুষের সাথে সংলাপ ও আলাপ-আলোচনার ভিত্তিতে সরকার পরিচালনায় অগ্রসর হন। এরফলে তিনি তার সরকারের প্রথম বছরে ব্যাপক জনপ্রিয়তা লাভ করেন। পর্তুগালে বাজেট ঘাটতি কমিয়ে অর্থনৈতিক কল্যাণের দিকে ধাবিত হয় ও নতুন শর্তারোপে নগদ অর্থ স্থানান্তরের কার্যক্রম গ্রহণ করে। এছাড়াও, লিসবনে এক্সপো ৯৮-এর আয়োজন সফলভাবে সম্পন্ন হয় যা পর্তুগালকে বিশ্বের কাছে আরও উন্মোচিত করে।
১৯৯৯ সালে তিনি পুনরায় প্রধানমন্ত্রীরূপে নির্বাচিত হন। জানুয়ারি থেকে জুলাই, ২০০০ পর্যন্ত ইউরোপীয় কাউন্সিলের সভাপতিত্ব করেন তিনি। কিন্তু দ্বিতীয় মেয়াদে তার সরকার তেমন সফলতা পায়নি। অভ্যন্তরীণ দ্বন্দ্বের পাশাপাশি অর্থনৈতিক মন্দা ও হিঞ্জ রাইবেইরো সেঁতু দুর্যোগের ফলে তার কর্তৃত্ব ও জনপ্রিয়তা বহুলাংশে খর্ব হয়।
ডিসেম্বর, ২০০১ সালে স্থানীয় নির্বাচনে সোশ্যালিস্ট পার্টির বিপর্যয়কর ফলাফলের প্রেক্ষিতে গুতেরেস পদত্যাগ করেন। তিনি বলেন যে, ‘আমি রাজনৈতিক দেওলিয়াত্বে নিপতিত দেশকে রক্ষার স্বার্থে পদত্যাগ করতে বাধ্য হচ্ছি।’ রাষ্ট্রপতি জর্জ স্যাম্পাইয়ো সংসদ ভেঙ্গে দেন ও নির্বাচন আহ্বান করেন। তৎকালীন সামাজিক নিরাপত্তাবিষয়ক মন্ত্রী এডুয়ার্ডো ফেরো রড্রিগুয়েজ সোশ্যালিস্ট পার্টির দলীয় নেতৃত্বভার গ্রহণ করেন। কিন্তু, ২০০২ সালের সাধারণ নির্বাচনে হোসে ম্যানুয়েল ডুরাও বারোসো’র সামাজিক গণতান্ত্রিক পার্টির কাছে পরাজিত হয়। পর্তুগিজ রাজনীতি থেকে গুতেরেস অবসর গ্রহণ করেন। ২০০৫ সাল পর্যন্ত সোশ্যালিস্ট ইন্টারন্যাশনালের সভাপতির দায়িত্বে ছিলেন তিনি।
কর্মজীবন
মে, ২০০৫ সালে জাতিসংঘ সাধারণ পরিষদ থেকে তাকে শরণার্থীবিষয়ক হাইকমিশনার নির্বাচিত করা হয়। হাইকমিশনার হিসেবে তিনি বিশ্বের সর্ববৃহৎ মানবাধিকার সংগঠনের নেতৃত্ব দেন ও মেয়াদকাল শেষ হওয়া পর্যন্ত বিশ্বের ১২৬ দেশে কর্মরত ১০,০০০ কর্মীদের নিয়ন্ত্রণ করেন। পাশাপাশি ৬০ মিলিয়ন শরণার্থী, প্রত্যাবর্তনকারী, অভ্যন্তরীণ বাস্তুচ্যুত লোক ও রাষ্ট্রবিহীন ব্যক্তিকে সহায়তায় এগিয়ে আসেন। সংগঠনে থাকাকালে সাংগঠনিক মৌলিক পুণঃর্গঠনের জন্য চিহ্নিত হয়ে আছেন। কর্মী ছাটাই ও প্রশাসনিক ব্যয় নিয়ন্ত্রণ এবং ইউএনএইচসিআরের জরুরী সাড়া প্রদানের বিস্তৃতি ঘটানো অন্যতম।
ফেব্রুয়ারি, ২০০৭ সালে এনপিআরের সাথে এক সাক্ষাৎকারে তিনি মন্তব্য করেন যে, ইরাকি শরণার্থীদের দুর্দশার বিষয়টি ১৯৪৮ সালের পর মধ্যপ্রাচ্যে সর্বাধিক শরণার্থী সঙ্কট ছিল। দূর্বলভাবে শরণার্থী সঙ্কটের বিষয়ে প্রচার করা হলেও মধ্য আফ্রিকান প্রজাতন্ত্র ও গণতান্ত্রিক কঙ্গো প্রজাতন্ত্রেও কম সমস্যার সৃষ্টি করেনি। হাইকমিশনার হিসেবে দ্বিতীয় মেয়াদকালে মূখ্যতঃ তিনি সিরীয় গৃহযুদ্ধের শিকার শরণার্থীদের কাছে আন্তর্জাতিক সাহায্যের বিষয়টি নিশ্চয়তা বিধান করেন। লেবানন ও জর্দানের ন্যায় দেশগুলোয় শরণার্থী সঙ্কট অস্তিত্বের প্রশ্ন ছিল। তাদের বেঁচে থাকার বিষয়ে অতিরিক্ত সাহায্যের কথাও তুলে ধরেন তিনি।
৩১ ডিসেম্বর, ২০১৫ তারিখে নিজ কার্যালয় ত্যাগ করেন। এরফলে প্রিন্স সদরুদ্দিন আগা খানের পর সংগঠনের ইতিহাসে হাইকমিশনার হিসেবে দ্বিতীয় দীর্ঘতম সময়কাল অতিবাহিত করেন তিনি।
জাতিসংঘ মহাসচিব
২৯ ফেব্রুয়ারি, ২০১৬ তারিখে পর্তুগালের প্রার্থী হিসেবে জাতিসংঘ মহাসচিব নির্বাচনের জন্য তিনি তার মনোনয়নপত্র দাখিল করেন।
১৫-সদস্যবিশিষ্ট নিরাপত্তা কাউন্সিলের আনুষ্ঠানিক ভোটে তাকে জাতিসংঘের পরবর্তী মহাসচিব হিসেবে নিযুক্ত করা হয়। ৫ অক্টোবর জাতিসংঘ নিরাপত্তা পরিষদ ঘোষণা করে যে, অনানুষ্ঠানিক গোপন ব্যালটের মাধ্যমে গুতেরেসকে মনোনয়ন করা হয়েছে। তার পক্ষে ১৩টি ও ২টি বিপক্ষে ভোট আসে।
৬ অক্টোবর আনুষ্ঠানিক অধ্যাদেশের মাধ্যমে গুতেরেসকে মনোনীত করা হয়। তবে, তার মহাসচিবরূপে নিযুক্তির বিষয়টি জাতিসংঘ সাধারণ পরিষদে অনুমোদিত হতে হবে। আশা করা যাচ্ছে যে, ১ ফেব্রুয়ারি, ২০১৭ তারিখে তিনি নিজ কার্যালয়ের দায়িত্বভার গ্রহণ করবেন।
২০১৮ সালের বাংলাদেশ সফর
রোহিঙ্গাদের সর্বশেষ পরিস্থিতি দেখতে জাতিসংঘের মহাসচিব আন্তোনিও গুতেরেস, বিশ্বব্যাংকের প্রেসিডেন্ট জিম ইয়ং কিম ও আন্তর্জাতিক রেডক্রসের প্রেসিডেন্ট পিটার মরাসহ উচ্চপর্যায়ের পাঁচ ব্যক্তিত্ব বাংলাদেশ সফর করেন। গুতেরেস, বিশ্বব্যাংকের প্রেসিডেন্ট জিম ইয়ং কিমসহ বাংলাদেশের তৎকালীন প্রধানমন্ত্রীর সঙ্গে সৌজন্য সাক্ষাৎ করেন। এরপর প্রধানমন্ত্রীর কার্যালয়ে সহস্রাব্দ উন্নয়ন লক্ষ্য নিয়ে এক অনুষ্ঠানে যোগ দেন জাতিসংঘের মহাসচিব। প্রধানমন্ত্রীর কার্যালয় থেকে আন্তোনিও গুতেরেস সরাসরি বঙ্গবন্ধু স্মৃতি জাদুঘর পরিদর্শনে যান। দিনের দ্বিতীয় ভাগে জাতিসংঘের স্থানীয় কার্যালয়ের কর্মকর্তাদের সঙ্গে তিনি বৈঠক করেন।
অন্যান্য কার্যক্রম
গণতান্ত্রিক ভাবধারার অনুসারী ৫৭টি পৃথক দেশের সাবেক রাষ্ট্রপতি ও প্রধানমন্ত্রীদের নিয়ে গড়া স্বাধীন অলাভজনক সংগঠন হিসেবে গঠিত মাদ্রিদ ক্লাবে ২০০২ সাল থেকে সদস্য তিনি।
ব্যক্তিগত জীবন
নিজ মাতৃভাষা পর্তুগিজের পাশাপাশি ইংরেজি, স্পেনীয় ও ফরাসি ভাষায় তার দখল রয়েছে।
১৯৭২ সালে পোর্তোয় জন্মগ্রহণকারী লুইসা অ্যামেলিয়া গুইমারায়েজ ই মেলো’র সাথে পরিণয়সূত্রে আবদ্ধ হন। তাদের সংসারে পেড্রো গুইমারায়েজ ই মেলো গুতেরেস ও মারিয়ানা গুইমারায়েজ ই মেলো দে অলিভেইরা গুতেরেস নামের দুই সন্তান রয়েছে। ২৮ জানুয়ারি, ১৯৯৮ তারিখে লন্ডনের রয়্যাল ফ্রি হাসপাতালে ক্যান্সারে আক্রান্ত স্ত্রীর দেহাবসান ঘটে।
স্ত্রীর মৃত্যুর পর ২০০১ সালে ক্যাটরিনা মার্কুয়েস দে আলমেইডা ভাজ পিন্টোর সাথে দ্বিতীয়বারের মতো বৈবাহিক সম্পর্ক স্থাপন করেন। ২০ মে, ১৯৯৮ তারিখে দ্বিতীয় সংসারের সৎপুত্র ফ্রান্সিসকো ভাজ পিন্টো দা কস্তা রামোসের নতুন নামকরণ করেন হোসে কার্লোস দা কস্তা রামোস।
এলভিরা রসন দে ডেলপিয়ানে
ড. এলভিরা রসন দ্য ডেলপিয়ানে (Elvira Rawson de Dellepiane; জন্ম: ১৯ এপ্রিল, ১৮৬৭ - মৃত্যু: ৪ জুন, ১৯৫৪) জুনিনে জন্মগ্রহণকারী বিখ্যাত আর্জেন্টেনীয় প্রমিলা ও নারী ভোটাধিকারের আন্দোলনকর্মী ছিলেন। বিবাহের পূর্বে তিনি এলভিরা রসন নামে পরিচিত ছিলেন। আর্জেন্টিনার ইতিহাসে দ্বিতীয় মহিলা হিসেবে চিকিৎসা বিজ্ঞানে ডিগ্রি লাভ করেন তিনি। মহিলা ও শিশুদের অধিকার রক্ষায় আজীবন সোচ্চার ছিলেন তিনি; যা তাকে 'আর্জেন্টিনার মহিলা অধিকারের মাতা' হিসেবে চিহ্নিত করেছে।
কর্মজীবন
স্নাতক ডিগ্রি লাভের পর তিনি চিকিৎসক হিসেবে কাজ করতে শুরু করেন। ১৯০৭-১৯১৮ পর্যন্ত ডিপার্টামেন্টো ন্যাশিওন্যাল দ্য হাইজিন এবং ১৯১৯-১৯৩৪ পর্যন্ত কনসেজো ন্যাশিওন্যাল দ্য এদুকেসিওনে কাজ করেন। দেশের প্রথম বিদ্যালয় ক্যাফেটারিয়া প্রতিষ্ঠাসহ অনেকগুলো প্রকল্পে মনোনিবেশ ঘটান। ১৯১৯ সালে অ্যাসোসিয়েশন প্রো-ডেরেকস দ্য লা মুজের প্রতিষ্ঠায় অন্যতম প্রতিষ্ঠাতা ছিলেন। ১৯২০ থেকে ১৯২২ পর্যন্ত স্বাস্থ্য বিষয়ক অধ্যাপক ও ১৯২০-২২ মেয়াদে সামরিক অনাথ সন্তানদের জাতীয় গৃহের শিশু সেবার দায়িত্বে ছিলেন। ১৯১৬ সালে আসপালাতার ভ্যাকেশন কলোনিতে অবস্থিত অসুস্থ মহিলা শিক্ষকদের বিশ্রাম গৃহের প্রথম সংগঠক ও পরিচালক মনোনীত হয়েছিলেন। ১৯০৭ থেকে ১৯১৮ পর্যন্ত সময়কালে জাতীয় স্বাস্থ্য অধিদপ্তরের চিকিৎসক পরিদর্শকের দায়িত্ব পালন করেন। এছাড়াও, ১৯১৯-১৯৩৪ সময়কালে জাতীয় শিক্ষা কাউন্সিলের দায়িত্বে ছিলেন এলভিরা।
নারী অধিকার
আর্জেন্টিনায় মহিলাদের অধিকারের বিষয়ে সোচ্চার থেকে ১৯০৫ সালে সেন্ট্রো ফেমিনিস্টা গঠন করেন যা পরবর্তীকালে সেন্ট্রো জুয়ানা ম্যানুয়েলা গরিত্তি নামে পরিচিতি পায়। ১৯১০ সালে মহিলাদের সাধারণ কোড প্রবর্তনে অগ্রদূতের পরিচয় দেন নিজেকে। সেলক্ষ্যে অ্যাসোসিয়াশিও প্রো-ডেরেকস দ্য লা মুজের; আর্জেন্টাইন লেখক আলফনসিনা স্তরনিসহ অনেকেই তার সাথে একাত্মতা পোষণ করে কাজ করেন।
তার বর্ণাঢ্য কর্মময় জীবনের উল্লেখযোগ্য অর্জন ছিল জাতীয় মহিলা কাউন্সিল গঠন করা। ১৯১০ সালে বুয়েনস আয়ার্সে অনুষ্ঠিত প্রথমবারের মতো আন্তর্জাতিক মহিলা কংগ্রেসে অংশগ্রহণ করেন তিনি। সমাজবিজ্ঞান, আইন ও শিক্ষা বিষয়ে অগ্রণী ভূমিকা পালন করেন। ১৯১০ সালে মাতৃসদন জুয়ানা গরিত্তি গঠন করেন। ১৯১৯ সালে মহিলা অধিকার সংস্থা গঠন করেন। বিদ্যালয়ে বাধ্যতামূলকভাবে এক গ্লাস দুধ পান করার প্রচলন ঘটান। এছাড়াও, বিদ্যালয় গৃহে মহিলাদের মর্যাদা ও অবস্থান বিষয়ে অনেকগুলো নিবন্ধ রচনা করেন এলভিরা।
ব্যক্তিগত জীবন
সম্ভ্রান্ত পরিবারের সন্তান তিনি। বাবা গ্রিগোরিও ফানেসকে আর্জেন্টিনার ইতিহাসের জনকরূপে আখ্যায়িত করা হয়ে থাকে। এলভিরা বুয়েনস আয়ার্সে পড়াশোনা করেন। এরপর ২৯ সেপ্টেম্বর, ১৮৯২ তারিখে বুয়েনস আয়ার্স বিশ্ববিদ্যালয় থেকে চিকিৎসাশাস্ত্রে ডক্টরাল ডিগ্রি লাভ করেন। তার ডক্টরাল অভিসন্দর্ভ ছিল মহিলাদের স্বাস্থ্য সমস্যা সম্পর্কীয় যা আর্জেন্টিনার সুপরিচিত চিকিৎসক গ্রিগোরিও আরাওজ আলফারো কর্তৃক স্বীকৃতি পায়। এরপূর্বে তিনি ইকোল নরম্যাল দ্য মেন্দোজা থেকে শিক্ষায় সার্টিফিকেট পান ও চিকিৎসাশাস্ত্রে অধ্যয়নের পূর্বে এক বছর শিক্ষকতা পেশায় কাজ করেন। এক বছর পূর্বে ডক্টর ম্যানুয়েল ডেলপিয়ানের সাথে পরিণয়সূত্রে আবদ্ধ হন। এ দম্পতির সংসারে সাত সন্তান জন্মগ্রহণ করে।
মক্কা মসজিদ
মক্কা মসজিদ ( ও, మక్కా మసీదు) ভারতের বৃহৎ ও প্রাচীন মসজিদগুলোর মধ্যে অন্যতম। এই মসজিদটি ভারতে তেলেঙ্গানায় হায়দ্রাবাদ জেলায় অবস্থিত। এই মসজিদটি পুরাতন হায়দ্রাবাদ শহরের একটি অন্যতম ঐতিহ্যবাহী স্থাপনা, যার অতি সন্নিকটে ঐতিহ্যবাহী চৌমহল্লা, লাদ বাজার ও চারমিনার অবস্থিত।
মোহাম্মদ কুলি কুতুব শাহ, যিনি কুতব শাহী সাম্রাজ্যের পঞ্চম শাসক ছিলেন, তিনি এই মসজিদ স্থাপনায় গুরুত্বপূর্ণ ভূমিকা রাখেন। এই মসজিদটির মূল ভবন নির্মাণ কাজে ব্যবহৃত ইট তৈরী করা হয় সৌদি আরবের মক্কা থেকে আনা মাটি থেকে, যা ইসলাম ধর্মাবলম্বীদের জন্য পবিত্রতম স্থান। তাই এই মসজিদের নামকরণ “মক্কা মসজিদ” করা হয়। এই মসজিদটি শহরের কেন্দ্রবিন্দুতে অবস্থিত এবং পুরো শহরের পরিকল্পনাকারী ছিলেন মোহাম্মদ কুলি কুতুব শাহ।
ইতিহাস ও নির্মাণকাজ
thumb|left|মসজিদের সম্মুখভাগ thumb|left|মক্কা মসজিদের মিনারের ডিজাইন মক্কা মসজিদটি “মোহাম্মদ কুলি কুতুব শাহ” শাসনামলে তৈরী করা হয়। যিনি গোলকন্দা (বর্তমানে হায়দ্রাবাদ) এর ৫ম শাসক ছিলেন। মসজিদটির সম্মুখের খিলানগুলোর নক্সাগুলো এক একটি গ্রানাইটের টুকরা দ্বারা নির্মিত, যা তৈরী করতে পাচ বছর সময় অতিবাহিত হয়। এই মসজিদটি তৈরীতে ৫০০০ শ্রমিক অংশ নেয়। “মোহাম্মদ কুলি কুতুব শাহ” ব্যক্তিগতভাবে এই মসজিদের ভিত্তিপ্রস্তর স্থাপন করেন। পরবর্তীতে “মুঘল বাদশাহ আওরঙ্গজেব” হায়দ্রাবাদ জয়ের পর এই মসজিদের নির্মাণকাজ সমাপ্ত করেন।
স্থাপনা শিল্প ও নকশা
thumb|চারমিনার থেকে তোলা মসজিদের ছবি thumb|মক্কা মসজিদের রাস্তা (চারমিনার থেকে তোলা) মসজিদের প্রধান হলটি দৈর্ঘ্য ১৮০ ফুট, প্রস্থ ২২০ ফুট এবং উচ্চতা ৭৫ ফুট। এই হলে একসাথে ১০,০০০ মুসল্লী নামাজ যাদায় করতে পারে। পনেরটি খিলান উপর প্রধান হলের ছাদটিকে সাপোর্ট দেয়। এই পনেরটি খিলান তিন সারিতে পাচটি করে সাজানো। অন্যদিকের একটি মেহরারবের সাথে সংযুক্ত। মসজিদের প্রধান স্থাপনা দুইটি বিশাল অষ্টাভূজাকৃতির কলাম দ্বারা সংগঠিত। যার প্রত্যেকটি তৈরী করা হয় একটিমাত্র গ্রানাইটের টুকরা দিয়ে। এই মসজিদটির সাথে চারমিনার ও গোলকন্দা দুর্গের সাদৃশ্য খুজে পাওয়া যায়। মসজিদের মূল ভবনের ছাদের চারদেয়াল গ্রানাইট ব্লক দিয়ে বহিরাবরন দেওয়া।
মাজার
thumb|স্থাপনায় কবুতরের উপস্থিতি মসজিদ এলাকায় প্রবেশ দরজায়, অষতাভুজকৃত, কোনাকুনি আকৃতির দালান আছে যেখানে শাসক “আসাফ জহি” মার্বেল পাথরের আবরণকৃত কবর আছে। এই স্থাপনাটি তৈরী করা হয় আসাফ জহির শাসনামলে। এই ভবনে নিজাম ও তার পরিবারের সদস্যদের মাজার বিদ্যমান।
রক্ষনাবেক্ষণ
মক্কা মসজিদটি একটি তালিকাভুক্ত ঐতিহ্যবাহী স্থাপনা। যাহোক রক্ষনাবেক্ষনের অভাবে এবং দুষনের কারণ এই ঐতিহ্যবাহী স্থাপনার অনেক অংশ নষ্ট হয়ে যায় এবং ভেঙে যায়। ১৯৯৫ সালে এই স্থানে রাসায়নিক বিক্রিয়া সংগঠিত হয়। তাই ভবিষ্যতে এই স্থাপনাটি ধ্বংসের হাত থেকে রক্ষা করা জন্য অন্ধ্র প্রদেশ সরকার ২০১১ সালের আগস্ট থেকে যানবাহন্মুক্ত এলাকা হিসেবে ঘোষণা করে।
ঢাকা বিশ্ববিদ্যালয়ের অধিভুক্ত কলেজ ও ইনস্টিটিউটের তালিকা
গার্হস্থ্য অর্থনৈতিক কলেজ (বেসরকারি)
== অনার্স কলেজ (সরকারি) ==
আইসি ৪০৫
আইসি ৪০৫ হলো একটি নির্গমন প্রতিফলন নীহারিকা যা ভৌগোলিক নিরক্ষরেখার উত্তরে ব্রহ্মা নক্ষত্রমণ্ডলে, নীলাভ তারা এ অরিগে-কে ঘিরে অবস্থিত। এটি +৬.০ মাত্রায় জ্বলে। এর মহাকাশীয় স্থানাঙ্ক হল আরএ 05:16.2:0 dec +34°28′। এটি অনিয়মিত পরিবর্তনশীল তারকা এ অরিগে-কে ঘিরে রয়েছে এবং এটি নির্গমন নীহারিকা আইসি ৪১০, খোলা ক্লাস্টার এম৩৮, এম৩৬, এবং কে-শ্রেণীর তারকা আইওতা অরিগে-এর কাছাকাছি অবস্থিত।
নীহারিকাটি প্রায় ৩৭.০' x ১৯.০' পরিমাপের এবং পৃথিবী থেকে প্রায় ১,৫০০ আলোক বর্ষ দূরে অবস্থিত। এটা বিশ্বাস করা হয় যে কেন্দ্রীয় নক্ষত্রের সঠিক গতি ওরিয়ন বেল্ট এলাকায় পাওয়া যেতে পারে। নীহারিকা প্রায় ৫ আলোকবর্ষ জুড়ে অবস্থিত।
ইওয়াখিম ফ্রাংক
ইওয়াখিম ফ্রাংক (Joachim Frank; জন্ম ১২ই সেপ্টেম্বর, ১৯৪০) জার্মান-মার্কিন জীববিজ্ঞানী এবং রসায়নে নোবেল পুরস্কার বিজয়ী। তিনি কলম্বিয়া বিশ্ববিদ্যালয়ের সাথে যুক্ত ছিলেন। তিনি একক-কণা হিম-ইলেকট্রন অণুবীক্ষণ (ক্রায়ো-ইলেক্ট্রন মাইক্রোস্কপি ক্রায়ো-ইএম) ক্ষেত্রের প্রতিষ্ঠাতা হিসাবে পরিচিত, যার জন্য তিনি জাক দ্যুবোশে এবং রিচার্ড হেন্ডারসনের সাথে যৌথভাবে ২০১৭ সালে রসায়নে নোবেল পুরস্কার লাভ করেন। তিনি ব্যাকটেরিয়া এবং সুকেন্দ্রিক জীবের রাইবোসোমের গঠন ও ক্রিয়া বিষয়ে উল্লেখযোগ্য অবদান রাখেন।
নোবেল বিজয়
ক্রায়ো-ইলেক্ট্রন মাইক্রোস্কোপি আবিষ্কারের জন্য ২০১৭ সালের রসায়নে নোবেল জিতেছিলেন ইওয়াখিম ফ্রাংকসহ তিন বিজ্ঞানী। অন্য দুজন হলেন জাক দ্যুবোশে ও রিচার্ড হেন্ডারসন। বলা হয়েছে, ক্রায়ো-ইলেক্ট্রন মাইক্রোস্কোপিতে ইলেক্ট্রন বিমকে ব্যবহার করে কোষের ক্ষুদ্রাণুক্ষুদ্র কাঠামো পরীক্ষা করা সম্ভব। একইসঙ্গে, ক্রায়ো-পদ্ধতির মাধ্যমে কোষকে ফ্রিজ করে তাকে পরীক্ষা করা সম্ভব করে দেখিয়েছেন এই তিন বিজ্ঞানী। নোবেল কমিটির মতে, এতদিন ডাই করিয়ে কোষের বিভিন্ন কার্যপ্রক্রিয়া পরীক্ষা করা হতো। কিন্তু, এ পদ্ধতিতে অত্যন্ত সহজেই তা স্বাভাবিকভাবেই সম্ভব হবে। এই প্রক্রিয়া জীবের রসায়ন বুঝতে ও বিভিন্ন ওষুধ তৈরি করতে সাহায্য করবে বলে জানিয়েছে নোবেল কমিটি।
গণনায়ক
গণনায়ক হল বিশিষ্ট কথাসাহিত্যিক সতীনাথ ভাদুড়ীর প্রথম ছোটোগল্প-সংকলন। ১৯৪৮ সালে কলকাতার বেঙ্গল পাবলিশার্স থেকে প্রকাশিত এই সংকলনের অন্তর্গত গল্পগুলি হল: "গণনায়ক", "বন্যা", "আন্টাবাংলা", "পঙ্কতিলক" ও "ভূত"।
"গণনায়ক" গল্পে দেশভাগ-উত্তরকালে সাধারণ হিন্দু-মুসলমানকে ঠকিয়ে মুনীমজীর মতো ভণ্ড দেশভক্তের অর্থবান হয়ে ওঠার কাহিনি পাওয়া যায়। কমিশনের রায় বেরনোর আগেই ভারত ও পাকিস্তানের পতাকা বিক্রি করে; তারপর দুই দেশের মধ্যে অঞ্চল বাঁটোয়ারা হয়ে গেলে দুই সম্প্রদায়ের থেকে পতাকা ফিরিয়ে নিয়ে আবার অন্যত্র বিক্রি করবার ফন্দী আঁটে। "বন্যা" গল্পে দেখা যায় ব্রাহ্মণ নৌখে ঝা ও নিম্নবর্ণীয় সুমৃৎ তিয়রের পরিবারকে প্রাকৃতিক বিপর্যয় কীভাবে সামাজিক মর্যাদা ও জাতপাতের সংকীর্ণতা মুছে একত্রিত করেছিল; আবার কুশী নদীর জল নেমে গেলে পুরনো কলহ আবার জেগে উঠল। "আণ্টাবাংলা" গল্পে এক ওঁরাও পরিবারের করুণ পরিণতি বর্ণিত হয়েছে। পূর্ণিয়ার নীলকর বংশধরদের অত্যাচার ও খ্রিস্টান ওঁরাওদের দাসজীবনের এক ঐতিহাসিক চিত্র এই গল্পে পাওয়া যায়। আবার "ভূত" গল্পে রয়েছে সুরজকুমারীর বিবাহকে কেন্দ্র করে বিহারের গ্রাম্য ও শহুরে কায়স্থ সমাজের দ্বন্দ্ব। তবে এই গল্পের মূল দ্বন্দ্বটি শেষপর্যন্ত হিন্দু ও মুসলমানের সাম্প্রদায়িক দ্বন্দ্বের দিকে নির্দেশিত।
নাসরীন পারভীন হক
জীবন ও কর্ম
নাসরীন ১৯৫৮ সালের ১৮ নভেম্বর জন্মগ্রহণ করেন। তার পিতার নাম মোহাম্মদ রফিকুল হক যিনি ছিলেন একজন প্রকৌশলী ও মাতার নাম জাহেদা খানম যিনি কবি হিসেবে পরিচিত ছিলেন। তিনি বাবা-মায়ের শেষ সন্তান। বড় ভাই হাসান মোস্তফা হক স্থপতি ছিলেন। ১৯৯১ সালে তিনি মৃত্যুবরণ করেন। মেজভাই শামীম হক প্রকৌশলী; তিনি এখন আমেরিকার হিউস্টনে কর্মরত আছেন। বড় বোন শিরিন হক সমাজকর্মী এবং ডাঃ জাফরুল্লাহ'র স্ত্রী। নাসরীন হকের ডাকনাম হ্যাপি; তবে মা-বাবা, আত্মীয়স্বজন এবং তার স্বামী তাকে হ্যাপন নামে ডাকতেন।
নাসরীন হক ঢাকার হলিক্রস স্কুল থেকে মাধ্যমিক স্কুল সার্টিফিকেট পরীক্ষায় পাশ করেন। এর পর পরই ১৯৭৬ সালে তিনি আমেরিকায় চলে যান। আমেরিকায় ডালাস শহরের উপকণ্ঠে হোকাডে স্কুলে পড়াশোনার পর বেইলর কলেজ অফ মেডিসিনে ইন্টার্নশিপ শেষ করেন।
বড় দুই ভাইয়ের মত প্রকৌশল বা স্থাপত্যবিদ্যার দিকে না গিয়ে তিনি পুষ্টিবিজ্ঞান বিষয়ে পড়াশোনায় আগ্রহী হন। এ উদ্দেশ্যে তিনি চলে যান স্টেট ইউনিভার্সিটি অফ নিউ ইয়র্ক-এ এবং সেখান থেকেই স্নাতক শ্রেণীর পড়াশোনা সম্পন্ন করেন। এরপর তিনি সান ফ্রান্সিসকোর বিখ্যাত শিক্ষা প্রতিষ্ঠান ইউনিভার্সিটি কলেজ অফ বার্কলিতে পড়াশোনা করেন এবং সেখান থেকেই মাস্টার্স ডিগ্রী অর্জন করেন।
কাম্পিলি
কাম্পিলি (Kampli), ভারতের কর্ণাটক রাজ্যের বেল্লারী জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১৪ মিটার (১৩৫৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কাম্পিলি শহরের জনসংখ্যা হল ৩৫,৩৮৬ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে কাম্পিলি এর সাক্ষরতার হার কম।
এই শহরের জনসংখ্যার ১৩% হল ৬ বছর বা তার কম বয়সী।
উতরেটিয়া রেলওয়ে স্টেশন
উতরেটিয়া রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল ইউটিআর।
অবস্থান
স্টেশন উত্তর প্রদেশের উতরেটিয়াতে অবস্থিত। এই স্টেশন থেকে পরবর্তী স্টেশন হল - লখনউ চারবাগ রেলওয়ে স্টেশন এবং পূর্ববর্তী স্টেশন হল বক্কাস রেলওয়ে স্টেশন।
পরিকাঠাম
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। স্টেশনে ৩ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১৯ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
প্রশাসন ও নিরাপত্তার ব্যবস্থা
উতরেটিয়া রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।